### Beslutninger

Udvalget besluttede at udsætte sagens konklusion.

###

BESLUTNINGSFORSLAG FRA HENRIK ARENS

Teknik og Miljø bør revurdere deres procedurer når de bliver opmærksomme på ulovligt byggeri. Det er uacceptabelt at det ikke har konsekvenser, når nogle bevidst omgås regler og love.

Konkret i sagen om orangeriet ved [adresse], skal det lukkes ned og politianmeldes.

Motivering:

Vi har senest i medierne kunne følge en sag om ulovligt byggeri af et orangeri i Risskov. Udover at der ikke er søgt om byggetilladelse, så ligger byggeriet ved fredskov, indenfor strandbeskyttelseslinjen og i landzone.

I forholdt til byggesager, kunne det nærmest ikke blive værre.

Efter orienteringen i teknisk udvalg står det klart at der er en voldsom vækst i lovliggørelsessager. Fra ca. 1.050 i 2020 til 1.500 2023. Dette skyldes flere ting, men det er tydeligt at der blandt nogle hersker en holdning om at det er lettere at få tilgivelse end tilladelse. Dette er desværre ikke overraskende, når vi kan se at det i dette tilfælde ingen konsekvenser har at bryde stort set alle regler og love på området.

Dette er fuldstændig uacceptabelt og skal stoppes. Som medlem af [adresse] kan jeg ikke acceptere at nogle bryder loven og tjener penge på det, mens [adresse] intet foretager sig. Det må ikke kunne betale sig at bryde loven.

På vegne af

Valdemar Dahl - UFP

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra Valdemar Dahl om stop af ulovligt byggeri

### Resume

Valdemar Dahl har stillet forslag om stop af ulovligt byggeri. Forslaget har baggrund i en igangværende byggesag om ulovligt opført bebyggelse til restaurant/festlokale ved [adresse] i Risskov. I den konkrete sag er ejeren varslet afslag på retlig lovliggørelse.

Valdemar Dahl foreslår, at Teknik og Miljø bør revurdere procedurer for lovliggørelsessager, så det straks får konsekvenser, når reglerne omgås.

Teknik og Miljø foretager i praksis en konkret vurdering af, hvilke skridt, der skønnes at være afpasset situationen i forhold til hensynene i plan- og byggelovgivningen samt de forvaltningsretlige grundsætninger og principper bl.a. hensynet til proportionalitet

Teknik og Miljø vurderer løbende den generelle tilsynsopgaves tilrettelæggelse under hensyn til klagenævnspraksis og udviklingen i sagsantal og vurderer ikke, at der for nuværende er behov for ændringer i praksis og procedurer.

### Beslutningspunkter

Det indstilles, at.:

1) Teknik og Miljøs redegørelse tages til efterretning, og der igangsættes ikke grundlæggende ændringer i praksis for håndtering af tilsynsopgaven.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

Den sene fremsendelse af indstillingen skyldes, at Teknik og Miljø har afventet afgørelse fra de statslige myndigheder i den konkrete sag, som grundlag for at den politiske drøftelse i byrådet kunne fortsætte. Ved fristens udløb er der dog endnu ikke modtaget endelig afgørelse. Ejeren er varslet afslag på retlig lovliggørelse.

Borgmesterens Afdeling har derudover ikke yderligere bemærkninger.

### Sagsforløb

Udvalg: [adresse]

Dato: 19-06-2024

Patricia Andersen: 18

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 19. juni 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 28-01-2025

Patricia Andersen: 4

Fremsendes til [adresse] med bemærkning, at Magistraten i mødet den 28. januar 2025 anbefaler, at byrådet tiltræder Magistratsafdelingen for Teknik og Miljøs indstilling af 20. december 2024.

Liberal Alliance henholder sig til det oprindelige forslag.

Alternativet, Socialistisk Folkeparti og Socialdemokratiet tog forbehold.

Borgmester Bo Hermansen var forhindret i at deltage i sagens behandling.

Udvalg: [adresse]

Dato: 05-02-2025

Patricia Andersen: 3

Fremsendes til Teknisk Udvalg til behandling i henhold til beslutning i byrådets møde den 5. februar 2025.

Udvalg: Teknisk Udvalg

Dato: 05-03-2025

Patricia Andersen: 3

Sagen blev udsat til mødet den 10. marts 2025.